PEPA O FAAMATALAGA – Sainigalima o le Miliona lona 2, o le poloketi o Atinae mo Itumalo
Aso Tofi 29 Fepuari, 2024 – Maota o Tooa Salamasina , Sogi
1. Vaisigano 1
2. Satupaitea
3. Faasaleleaga 1
I le maea ai o iloiloga o ripoti a suetusi i le faaogaina o le $1,000,000 muamua, ua pasia aloaia ai e le Komiti Faafoe (Steering Committee) i lana fonotaga i le Aso 27 Fepuari 2024, le faasaini'ina o maliliega mo le miliona lona lua (FY 2023-2024) ma le faamatuuina atu o le $160,000 (16%) mo le faagaioioina o Ofisa o Fono Faavae a Itumalo.
O Afioga i Faipule, Sui Taitaifono ma Failautusi, o Fono Faavae, na fai ma sui o Fono Faavae o Itumalo uma e 3 e faatinoina le sainigalima.
Na saunoa le Afioga ia Mulipola Anarosa Ale Molioo e fai ma fofoga o le Malo, e faafetaia le onosaia ma le lava papale o Fono Faavae a'o faagasolo faatinoga e tatau ona faatino ma momoli le finagalo o le Malo e faamalosiau ma fautua i Fono Faavae a Itumalo uma ina ia tutu faatasi e lagolagosua i Taitaifono mo le faatinoga o lenei poloketi taua.
MAEA.